SET รีบาวด์! ปิดเช้าบวก 4 จุด รับปัจจัยตปท. หลังคลายกังวลเจรจาการค้าสหรัฐฯ-จีน
SET รีบาวด์! ปิดเช้าบวก 4 จุด รับปัจจัยตปท. หลังคลายกังวลเจรจาการค้าสหรัฐฯ-จีน โดยดัชนีปิดตลาดเช้านี้ที่ระดับ 1,641.94 จุด เพิ่มขึ้น 3.94 จุด หรือ 0.24% มูลค่าการซื้อขาย 1.72 หมื่นล้านบาท
12 ก.พ. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,641.94 จุด เพิ่มขึ้น 3.94 จุด หรือ 0.24% มูลค่าการซื้อขาย 1.72 หมื่นล้านบาท
10 หุ้นดันดัชนีเช้านี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยเช้านี้รีบาวด์ขึ้นหลังจากวานนี้ย่อตัวลงแรง ตอบรับ Sentiment บวกจากตลาดต่างประเทศที่ดีดตัวขึ้น โดยเช้านี้ตลาดหุ้นในภูมิภาคเอเชียต่างก็เคลื่อนไหวในแดนบวก หลังคลายความกังวลเกี่ยวกับการเจรจาการค้า จากที่อาจมีการเลื่อนกำหนดเส้นตายสำหรับการบรรลุข้อตกลงทางการค้าระหว่างสหรัฐกับจีน จากเดิมที่กำหนดไว้ในวันที่ 1 มี.ค. และยังจะมีการเจรจาการค้าระหว่างสหรัฐฯ และจีน ที่กรุงปักกิ่งในวันที่ 14-15 ก.พ.นี้ด้วย
นอกจากนี้ ตลาดหุ้นไทยได้ตอบรับความกังวลเกี่ยวกับปัจจัยการเมืองไปในระดับหนึ่งแล้ว แต่ยังเป็นเรื่องที่จะต้องติดตามดูการเมืองในประเทศต่อไป
สำหรับแนวโน้มการลงทุนในช่วงบ่ายนี้ นายชัยยศ กล่าวว่า ตลาดฯคงจะทรงตัวในแดนบวกได้ตามตลาดหุ้นต่างประเทศ พร้อมให้แนวรับ 1,635 ตุด ส่วนแนวต้าน 1,650 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BEAUTY มูลค่าการซื้อขาย  688.08 ล้านบาท ปิดที่   8.00 บาท  เพิ่มขึ้น 0.30 บาท
IVL    มูลค่าการซื้อขาย  678.39 ล้านบาท ปิดที่  46.75 บาท  ลดลง  0.75 บาท
PTTGC  มูลค่าการซื้อขาย  663.39 ล้านบาท ปิดที่  67.75 บาท  ราคาไม่เปลี่ยนแปลง
PTT    มูลค่าการซื้อขาย  649.65 ล้านบาท ปิดที่  48.00 บาท  ลดลง  0.25 บาท
ADVANC มูลค่าการซื้อขาย  631.92 ล้านบาท ปิดที่ 181.00 บาท  ราคาไม่เปลี่ยนแปลง